Diari Oficial de la Generalitat Valenciana


Sumari del DOGV 9276, del 11-02-2022 (2022/1045)

Anunci de la directora general d'Emprenedoria i Cooperativisme pel qual s'acorda l'obertura de tràmit d'audiència sobre una resolució de bases i convocatòria d'ajudes dins del programa «Nous projectes territorials per al reequilibri i l'equitat. Emprenedoria i microempreses», en el marc del Pla de recuperació, transformació i resiliència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9276

Data del DOGV
:   11-02-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1045


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Anunci de la directora general d'Emprenedoria i Cooperativisme pel qual s'acorda l'obertura de tràmit d'audiència sobre una resolució de bases i convocatòria d'ajudes dins del programa «Nous projectes territorials per al reequilibri i l'equitat. Emprenedoria i microempreses», en el marc del Pla de recuperació, transformació i resiliència. [2022/1045]  
  
De conformitat amb l'article 133.2 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjuí de la consulta prèvia a la redacció del text de la iniciativa, quan la norma afecte els drets i interessos legítims de les persones, el centre directiu competent publicarà el text en el portal web corresponent amb l'objecte de donar audiència a la ciutadania afectada i demanar les aportacions addicionals que puguen fer-se per altres persones o entitats.  
Així mateix, és d'aplicació l'article 26.6 de la Llei 50/1997, de 27 de novembre, del Govern, d'aplicació amb caràcter supletori fins que s'efectue regulació en l'àmbit de la Generalitat, i que s'expressa en els mateixos termes.  
En el mateix sentit, a fi de continuar la instrucció de l'expedient i de conformitat amb el que preveu l'article 52 del Decret 24/2009, de 13 de gener, del Consell, sobre la forma, l'estructura i el procediment d'elaboració dels projectes normatius de la Generalitat, l'expedient se sotmetrà a informació pública, per un termini de 15 dies hàbils, perquè les persones interessades puguen al·legar el que consideren oportú al projecte normatiu.  
L'expedient pot consultar-se en dies hàbils en les dependències de la Direcció General de Emprenedoria i Cooperativisme, en la avinguda Navarro Reverter ,2 de València, en horari de matí de 9.00 a 14.00 hores, de dilluns a divendres. El text del l'avantprojecte de llei estarà també disponible per a la seua consulta en la pàgina web de la Conselleria d'Economia Sostenible, Sectors Productius, Comerç i Treball, en el següent enllaç http://www.cindi.gva.es/va/audiencia-publica/procesos-abiertos  
Les al·legacions o suggeriments aniran dirigides a la Direcció General de Emprenedoria i Cooperativisme, havent d'entregar-se per escrit, fent constar el nom, cognoms, DNI/NIF i domicili o bé adreça electrònica de la persona interessada, si eixe és el mitjà triat als efectes de comunicacions, podent ser presentades en els llocs indicats en el paràgraf anterior o en qualsevol dels previstos en l'article 16 de la referida Llei 39/2015.  
  
València, 12 de gener de 2022.- La directora general de Emprenedoria i Cooperativisme: Teresa Garcia Muñoz.